એપાર્ટમેન્ટના રહીશો ભેગા થઈ જતાં ચોર ટોળકીઅે એપાર્ટમેન્ટમાં ચોરી કરી છે કે કેમ તેની તપાસ રહીશોઅે શરૂ કરી હતી. એપાર્ટમેન્ટમાં તપાસ કરતાં એક બ્લોકમાં પહેલા માળે બંધ મકાનમાં ચોર ટોળકીઅે મકાનનું તાળું તોડવાનો પ્રયાસ કર્યો હતો. એપાર્ટમેન્ટના પાર્કિંગમાં તપાસ કરતાં નીલભાઈનું બાઈક ચોરાયેલું હતું. ઉપરાંત એપાર્ટમેન્ટના રહેતા ભાઈલાલભાઈ ઠાકોર, જૈમિનભાઈ મોદી અને મગનભાઈનું પણ બાઈક ચોરાયેલું જાણવા મળ્યું હતું.